**MOKYKLINIŲ PROGRAMŲ ATNAUJINIMAS: PARENGTI PROJEKTAI, PRADĖTAS TYRIMAS**

* [***NAUJIENOS***](https://www.mokykla2030.lt/category/naujienos/)

* **1. Nacionalinė švietimo agentūra (NŠA) lapkričio 24 d. (trečiadienį) 15:00 kviečia į atnaujinamos Priešmokyklinio ugdymo bendrosios programos projekto pristatymą, kurio metu bus apžvelgta neseniai paskelbta pirminė projekto versija**
* Nuotoliniame renginyje bus pristatomos projekto pasiekimų sritys, pasiekimai, ugdymosi turinys, pasiekimų lygių požymiai, gerosios priešmokyklinio ugdymo praktikos.

**PROGRAMA:**

* **15.00 – 15.05** Įžanginis žodis. *Laima Jankauskienė, Švietimo, mokslo ir sporto ministerijos Ikimokyklinio ir pradinio ugdymo skyriaus vedėja.*
* **15.05 – 15.15** Priešmokyklinio ugdymo bendrosios programos atnaujinimo susitarimų pristatymas. *Nadia Venskuvienė, NŠA Ugdymo turinio departamento Ugdymo turinio rengimo skyriaus vedėjos pavaduotoja.*
* **15.15 – 16.45** Priešmokyklinio ugdymo turinio raiška atnaujinamoje bendrojoje programoje. *Priešmokyklinio ugdymo bendrosios programos projekto rengėjai*.
* **16.45 – 17.00** Klausimai. Diskusija.

Renginį moderuos priešmokyklinio ugdymo bendrosios programos atnaujinimo koordinatorius dr. Sergejus Neifachas.

* Pristatymą stebėkite platformoje „MS Teams“ (**nuorodos nurodytos NŠA interneto svetainės skyriuje „Naujienos“** ir NŠA „YouTube“ [paskyroje](https://www.youtube.com/channel/UCsi7QS2kbm9_Rw9Axc-eQFw).

**2. Nacionalinė švietimo agentūra (NŠA) vykdydama ugdymo turinio atnaujinimą skelbia naujausius priešmokyklinio, pradinio, pagrindinio ir vidurinio ugdymo bendrųjų programų projektus.**

„Pirmą kartą pateikiami atnaujinamų priešmokyklinio bei vidurinio ugdymo programų projektai,  – sako NŠA direktorė Rūta Krasauskienė. – Prie priešmokyklinio ugdymo bei 1-12 klasių programų projektų darbuojasi per 100 skirtingų sričių mokytojų praktikų bei mokslininkų“.  Artimiausiu metu bendrąsias programas papildys pakitusi vertinimo dalis, kurioje bus aprašyti numatomi išoriniai mokinių pasiekimų patikrinimai.   Iki gruodžio 15 d. galima teikti siūlymus paskelbtiems projektams el. paštu mokykla2030@nsa.smm.lt.

**3. NŠA vykdo tyrimą, skirtą pasirengti diegti atnaujintas pradinio, pagrindinio ir vidurinio ugdymo bendrąsias programas**, iki kitų metų balandžio bus analizuojama patirtis, kaupiama informacija ir rengiamos rekomendacijos, kaip įgyvendinti kompetencijomis grįstą atnaujintą ugdymo turinį. Tyrime dalyvauja 30 atrinktų šalies mokyklų. Pasibaigus tyrimui bendrųjų programų projektai bus peržiūrėti, prireikus koreguojami bei teikiami tvirtinti švietimo, mokslo ir sporto ministrui. Iš viso atnaujinamos 37 mokomojo dalyko programos. Planuojama, kad atnaujinta priešmokyklinio ugdymo bendroji programa bus pradėta diegti 2022 m. rugsėjį, kitos atnaujintos bendrosios programos – 2023 m. Su programų projektais ir jų įgyvendinimo rekomendacijomis galima susipažinti interneto svetainėje [Emokykla.lt](http://www.emokykla.lt/).